Završno izvješće službenika za usmene rasprave (1)

AT.40135 – FOREX (Sterling Lads – postupak nagodbe)

(Tekst značajan za EGP)

(2022/C 185/04)

1. UVOD

1. Three Way Banana Split ) Essex Express ), koje su se odnosile na ponašanje unutar nekih od tih virtualnih soba Predmet FOREX (AT.40135) odnosi se na ponašanje unutar nekoliko zasebnih virtualnih soba za čavrljanje […] u vezi s trgovanjem valutama iz skupine G10 na promptnom deviznom tržištu („FX”). Komisija je 16. svibnja 2019. donijela dvije odluke o nagodbi, FOREX ( ( 2 ) i FOREX (), koje su se odnosile na ponašanje unutar nekih od tih virtualnih soba ( 3 )

2. POSTUPAK

3. Istraga je pokrenuta zbog zahtjeva za priznavanje zabilježbe koji je UBS podnio 27. rujna 2013. na temelju točaka 14. i 15. Obavijesti o oslobađanju od kazni i smanjenju kazni u slučajevima kartela („Obavijest o oslobađanju od kazni i smanjenju kazni”) ( 11 ) . U listopadu 2013. poduzetnici Barclays i RBS podnijeli su zahtjeve za smanjenje novčanih kazni na temelju Obavijesti o oslobađanju od kazni i smanjenju kazni. Komisija je 2. srpnja 2014. uvjetno oslobodila od kazne poduzetnika UBS. HSBC je u srpnju 2015. podnio zahtjev za smanjenje novčanih kazni na temelju Obavijesti o oslobađanju od kazni i smanjenju kazni. Komisija je u razdoblju od srpnja 2014. do travnja 2016. strankama poslala zahtjeve za dostavu informacija.

4. Komisija je 27. listopada 2016. pokrenula postupke u skladu s člankom 11. stavkom 6. Uredbe br. 1/2003 ( 12 ) i strankama odredila rok za iskaz interesa za sudjelovanje u razgovorima o uvjetima nagodbe. Prvotno su sve stranke iskazale interes za sudjelovanje u razgovorima o uvjetima nagodbe. Sa strankama su od 9. studenoga 2016. do 7. veljače 2018. održani bilateralni sastanci o uvjetima nagodbe.

5. Stranke nagodbe podnijele su u razdoblju od […] do […] službene zahtjeve za nagodbu u skladu s člankom 10.a stavkom 2. Uredbe br. 773/2004. Stranka koja ne sudjeluje u nagodbi obavijestila je Komisiju 19. veljače 2018. da više neće sudjelovati u postupku nagodbe. Postupak je stoga postao „hibridan” jer se Komisija vratila na redovni postupak kad je riječ o [poduzetniku koji nije adresat], u skladu s točkom 19. Obavijesti Komisije o vođenju postupaka nagodbe ( 13 ) , dok je u odnosu na stranke nagodbe nastavila s postupkom nagodbe.

6. Komisija je 24. srpnja 2018. donijela obavijest o utvrđenim činjenicama upućenu strankama nagodbe. Komisija je istog dana donijela i obavijest o utvrđenim činjenicama koju je u skladu s redovnim postupkom uputila stranci koja ne sudjeluje u nagodbi.

7. Stranke nagodbe u svojim su odgovorima na obavijest o utvrđenim činjenicama u skladu s člankom 10.a stavkom 3. Uredbe (EZ) br. 773/2004 potvrdile da obavijest o utvrđenim činjenicama odražava sadržaj njihovih prijedloga za nagodbu te da su stoga i dalje spremne sudjelovati u postupku nagodbe.

3. ZAHTJEV STRANAKA NAGODBE ZA SUDJELOVANJE U USMENOJ RASPRAVI KOJU JE ZATRAŽILA STRANKA KOJA NE SUDJELUJE U NAGODBI

8. Neke su stranke nagodbe pitale hoće li biti pozvane na usmenu raspravu koju je stranka koja ne sudjeluje u nagodbi zatražila u svojem odgovoru na obavijest o utvrđenim činjenicama od 24. srpnja 2018. („usmena rasprava”) ili su zatražile da ih se pozove na tu raspravu. Tadašnji službenik za usmene rasprave odbio je te zahtjeve na temelju: (a) odredbi Obavijesti o nagodbi, u kojoj se propisuje da stranke nagodbe potvrđuju da ne planiraju podnijeti zahtjev za usmenu raspravu, i (b) svrhe usmene rasprave na temelju Uredbe br. 773/2004, kojom se strankama omogućuje da se očituju u postupku Komisije, a Komisiji da donese ispravnu odluku na kraju svojeg postupka.

9. Službenik za usmene rasprave odbio je i zahtjev jedne stranke nagodbe da joj se odobri pristup prijepisu usmene rasprave s obzirom na to da usmene rasprave nisu javne (članak 14. stavak 6. Uredbe br. 773/2004) te se zapisnik usmenih rasprava stavlja na raspolaganje osobama prisutnima na usmenim raspravama (članak 14. stavak 8. Uredbe br. 773/2004).

4. ZAKLJUČAK

10. Nacrt odluke o nagodbi odnosi se na jedinstvenu i trajnu povredu članka 101. UFEU-a i članka 53. Sporazuma o EGP-u u vezi s trgovanjem valutama iz skupine G10 na promptnom deviznom tržištu od 25. svibnja 2011. do 12. srpnja 2012 ( 14 ) . Prema nacrtu odluke o nagodbi stranke nagodbe sudjelovale su, time što su razmjenjivale osjetljive poslovne informacije i povremeno koordinirale svoje aktivnosti trgovanja u skladu s prethodnim dogovorom, u sporazumima i/ili usklađenim djelovanjima koji zajedno čine jedinstvenu i trajnu povredu, s obzirom na cilj, članka 101. UFEU-a i članka 53. Sporazuma o EGP-u u vezi s trgovanjem valutama iz skupine G10 na promptnom deviznom tržištu koja je obuhvaćala cijelo područje EGP-a.

11. U skladu s člankom 16. Odluke 2011/695/EU ispitala sam bavi li se nacrt odluke o nagodbi samo činjenicama u odnosu na koje je strankama nagodbe dana prilika za iznošenje njihovih stajališta. Utvrdila sam da je tako.

12. S obzirom na prethodno navedeno i uzimajući u obzir da stranke nagodbe nisu uputile nikakve pritužbe službenici za usmene rasprave ( 15 ) , smatram da je u ovom predmetu bilo zajamčeno djelotvorno ostvarenje njihovih postupovnih prava.

Bruxelles 2. prosinca 2021. Dorothe DALHEIMER

(1) U skladu s člancima 16. i 17. Odluke 2011/695/EU predsjednika Europske komisije od 13. listopada 2011. o funkciji i opisu posla službenika za usmene rasprave u određenim postupcima tržišnog natjecanja (SL L 275, 20.10.2011., str. 29.) („Odluka 2011/695/EU”).

(2) SL C 226, 9.7.2020., str. 5.

(3) SL C 219, 3.7.2020., str. 8.

(4) Sterling Lads je ime virtualne sobe za čavrljanje […] u kojoj se odvijalo predmetno ponašanje.

(5) UBS AG.

(6) The Royal Bank of Scotland Group plc (trenutačno poznat pod imenom NatWest Group plc) i The Royal Bank of Scotland plc (trenutačno poznat pod imenom NatWest Markets Plc).

(7) Barclays PLC, Barclays Execution Services Limited i Barclays Bank PLC.

(8) HSBC Holdings plc i HSBC Bank plc.

(9) Uredba Komisije (EZ) br. 773/2004 od 7. travnja 2004. o postupcima koje Komisija vodi na temelju članaka 81. i 82. Ugovora o EZ-u (SL L 123, 27.4.2004., str. 18.) („Uredba br. 773/2004”).

(10) [poduzetnik koji nije adresat]. Redovni postupak obuhvaćen je zasebnim izvješćem službenika za usmene rasprave u skladu s člancima 16. i 17. Odluke 2011/695/EU.

(11) SL C 298, 8.12.2006., str. 17.

(12) Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora (SL L 1, 4.1.2003., str. 1.) („Uredba br. 1/2003”).

(13) Obavijest Komisije o vođenju postupaka nagodbe radi donošenja odluka u skladu s člankom 7. i člankom 23. Uredbe Vijeća (EZ) br. 1/2003 u predmetima kartela (SL C 167, 2.7.2008., str. 1.) („Obavijest o nagodbi”).

(14) Trajanje povrede kraće je za poduzetnike RBS i HSBC.

(15) U skladu s člankom 15. stavkom 2. Odluke 2011/695/EU stranke u postupku u predmetima kartela koje su uključene u razgovore o uvjetima nagodbe prema članku 10.a Uredbe (EZ) br. 773/2004 mogu se obratiti službeniku za usmene rasprave u svakoj fazi postupka nagodbe kako bi osigurale djelotvorno ostvarenje svojih postupovnih prava. Vidjeti i točku 18. Obavijesti Komisije 2008/C 167/01 o vođenju postupaka nagodbe radi donošenja odluka u skladu s člankom 7. i člankom 23. Uredbe Vijeća (EZ) br. 1/2003 u predmetima kartela, SL C 167, 2.7.2008., str 1.